1967માં જન્મેલી જૂહી ચાવલાએ 1986માં બનેલી ‘સલ્તનત’ ફિલ્મથી કારકિર્દી શરૂ કરી. આ પહેલાં તે ‘મિસ ઇન્ડિયા’નો ખિતાબ જીતી ચૂકી છે. તેણે ભારત તરફથી મિસ યુનિવર્સ કોમ્પિટિશનમાં પણ ભાગ લીધો હતો. મિયામી-ફ્લોરિડામાં યોજાયેલી મિસ યુનિવર્સ પ્રતિયોગિતામાં સર્વશ્રેષ્ઠ પરિધાનનો ખિતાબ જીતનાર જૂહી ફિલ્મોની દુનિયામાં ઘણા ખિતાબ જીતી. દરેક પ્રકારની ભૂમિકા એક અલગ ખૂબીથી નિભાવનાર જૂહીએ કોમેડી પાત્રોને પણ એટલો જ ન્યાય આપ્યો છે. કોમેડી સારી રીતે ભજવી શકે તેવી અભિનેત્રીઓ ઘણી ઓછી હોય છે તેમાં જૂહી સામેલ છે.